beddingkran
Store norske leksikon,Teknologi og industri,Transport,Sjøfart og skipsindustri,Skipsbygging,Verft,Verft – begreper
Beddingkran er en kran som er plassert langs beddingen på et verft til bruk under montering av skrogets deler og til å heise tungt utstyr om bord i skip under bygging. Det finnes mange typer beddingkraner, men mest vanlig er bukkraner, portalkraner og tårnkraner. De fleste kan kjøres på skinner som er lagt langs beddingen.
Bukkranen går på to skinner, en på hver side av beddingen, og med en tverrbjelke som går tvers over beddingen og dermed skipet som er under bygging. Portalkraner og tårnkraner står på den ene siden av beddingen og kan vanligvis kjøres frem og tilbake langs beddingen på skinner. Tårnkraner er samme type kraner som brukes på byggeplasser. De tyngste løftene blir vanligvis gjort ved hjelp av bukkraner. De fleste kraner har elektrisk drift. Les mer i Store norske leksikon verft kraner